es fr ru gl fr it gl nb gl gl gl gl als gl gl en gl en gl en id pt gl en gl pl gl en gl en gl pl gl gl en gl gl gl ja gl gl gl gl gl gl gl es zh mk fr gl gl gl en
Lanzamento de Trisquel 5.5 STS Brigantia
Chegou por fin Trisquel 5.5 STS "Brigantia"! Esta edición levounos algo de tempo extra, pero valeu a pena, xa que pese a que pasamos por un grande número de cambios en varios dos compoñentes clave, acadamos moitas melloras ao tempo que preparamos o sistema para a imminente nova edición con soporte ao longo prazo. A xeito de compensación (moitas gracias pola vosa paciencia!), e debido á importancia da seguinte versión, escomenzaremos o traballo nesta antes do habitual, máis ou menos nun mes.
Brigantia ven de constituir o maior esforzo destes oito anos, e queremos dar as grazas a toda a comunidade, aos membros asociados, aos donantes e en especial a todos os que contribuíron ao desenvolvemento.
Moitas novas tecnoloxías, a mesma experiencia de usuario
Esta versión é a primeira de Trisquel baseada en GNOME 3, GTK 3 e tamén Linux-libre 3.0.0. GNOME 3 supuxo un grande desafío, debido a que co seu deseño actual, non resulta usable para a nosa comunidade. O interface por defecto de GNOME 3 é o GNOME Shell, un programa que precisa de aceleración 3d para funcionar, dado que dependa da composición OpenGL. Lamentablemente, moitas placas gráficas a día de hoxe non contan con un controlador libre que forneca deste nivel de aceleración, polo que moitos dos usuarios que escollesen empregar estes controladores libres serían relegados a un entorno de escritorio "de emerxencias". Coidamos que de este xeito moitos usuarios poderían sentir o impulso de instalaren controladores non libres para poder empregar o novo entorno de escritorio, polo cal decidimos tomar ese entorno "alternativo" e empregalo por defecto, mellorándoo na medida do posible. Afortunadamanete, este entorno alternativo é unha implemenentación en GTK 3 do panel de GNOME 2.x, que non soamente é moi usable, e inclusive máis estable que o orixinal, se non que tamén soporta as esenciais características de accesibilidade, nas que actualmente GNOME Shell deixa moito que desexar.
Outra vantaxe de empregar este entorno "alternativo" por defecto é que puidemos empregarlo para fornecer da mesma distribución de escritorio de anteriores versións de Trisquel aos usuarios que a aprecian e esperan. Por suposto, podedes adaptala e personalizala con paneis e applets coma sempre.
Esta versión inclúe, entre moitos máis:
Unha mellor accesibilidade, un proxecto mellor
Seguindo co noso compromiso coa accesibilidade, temos logrado mellorar a integración co lector de pantalla Orca e outras ferramentas de acceso universal. Non foi sinxelo, dado que se viron afectadas polos cambios nas librarías básicas, pero os resultados mereceron o esforzo. Se empregades o DVD i18n, o lector de pantalla arrinca no inicio, permitindo aos usuarios con dificultades visuais instalar Trisquel por sí mesmos, obtendo un sistema final no que o xestor de acceso tamén é accesible. Falta moito para chegar a que sexa perfecto, pero seguiremos traballando moito neste importante aspecto.
Outra mellora é que agora incluímos soporte no conxunto de paquetes preinstalados para a aceleración 3d --xa non soamente experimental-- en moitas das placas gráficas de NVIDIA, grazas ao controlador libre Nouveau. Tamén podemos anunciar que a partires de agora todos eses paquetes, e os máis de 300GB de fontes e binarios dos nosos servidores, son accesibles a través de novos mirrors oficiais en Holanda e India, grazas a Jason Self e ao KMEA Engineering college respectivamente. Moitas grazas!
Copyright © 2004–2022 The Trisquel Project | Otherwise noted, the contents of this page are licensed under the GNU Free Documentation License with no invariant sections.